โบรกฯคาด SET วันนี้ “Sideway” พร้อมชู 9 ธีมหุ้นเด่นน่าลงทุน
บล.โนมูระ พัฒนสิน คาดดัชนีวันนี้ “Sideway” แนวต้าน 1,752/1,756 จุด  แนวรับ 1,736/1,729 จุด จากเข้าสู่ช่วงวันหยุดยาวเทศกาลปีใหม่ ทำให้นักลงทุนชะลอการลงทุนลง รวมถึงระยะสั้นยังไม่มีปัจจัยหนุนใหม่ๆเพิ่มเติม อาจทำให้ตลาดเป็นภาพของการพักฐานสั้น
29 ธ.ค. 2560

บล.โนมูระ พัฒนสิน คาดดัชนีวันนี้ “Sideway” แนวต้าน 1,752/1,756 จุด  แนวรับ 1,736/1,729 จุด จากเข้าสู่ช่วงวันหยุดยาวเทศกาลปีใหม่ ทำให้นักลงทุนชะลอการลงทุนลง รวมถึงระยะสั้นยังไม่มีปัจจัยหนุนใหม่ๆเพิ่มเติม อาจทำให้ตลาดเป็นภาพของการพักฐานสั้น
ขณะที่แนวโน้มระยะกลาง-ยาวยังคงเป็นบวก โดยเฉพาะเศรษฐกิจไทยที่เติบโตต่อเนื่อง ล่าสุด สำนักเศรษฐกิจอุตสาหกรรมเผยดัชนีผลผลิตภาคอุตสาหกรรมเดือนพ.ย.ที่ระดับ 116.83 จุดขยายตัวกว่า 4.23% เทียบช่วงเดียวกันกับปีก่อน โดยอุตสาหกรรมที่ส่งผลบวก ได้แก่ รถยนต์ ผลิตภัณฑ์ยาง น้ำมันพืน น้ำมันปิโตรเลียม บ่งชี้ถึงการฟื้นตัวของการบริโภคในประเทศ ประกอบกับความคืบหน้าโครงสร้างพื้นฐาน
โดยการรถไฟแห่งประเทศไทยลงนามสัญญาจ้างก่อสร้างโครงการรถไฟทางคู่ระยะเร่งด่วน 5 เส้นทาง ระยะทางรวม 702 กม. มูลค่ากว่า 6.9 หมื่นล้านบาท โดยจะเริ่มก่อสร้างไตรมาส 1/61 และคาดจะแล้วเสร็จในปี 65 โดยมาตรการภาครัฐฯที่ต่อเนื่องนี้ คาดช่วยกระตุ้นเศรษฐกิจไทยเติบโตได้ดีตามเป้าหมาย เพิ่ม Sentiment บวกต่อการลงทุนในไทย
Daily Strategy :  กลยุทธ์กลุ่ม Big cap เน้น PTTEP, KBANK, MINT, STEC ผสาน 9 Theme เด่น